Шақшақ

Шақшақ — қазақ халқының құрамындағы ру. Шежіре деректері бойынша Орта жүздегі арғын тайпасының момынынан тарайды. 
Шақшақтан Бақай, Көшей, Жүзей, Ақназар, Есназар, Томай аталары өрбітіледі. Кейбір шежірелерде Шақшақ руы бес атадан тұрады делінген. 19 ғасырдағы орыс дерек көздеріне қарағанда Шақшақтың басым көпшілігі Торғайдың төменгі ағысы және Ілкейек өзендері алқаптарын қыстап, жазда Тобыл өзені мен оның тармағы Алабұға және Әйет өзендері атыраптарында көшіп-қонып жүрген. Демографиялық деректер оларды алты мың отбасы деп көрсетеді. Ал мыңнан астам тағы бір бөлігі Павлодар, Қостанай уездерін қоныстанған. 
Шақшақ руының өкілдері жоңғарларға қарсы соғыста аты шыққан. Ел арасында Шақшақ Жәнібек және тағы басқа батырлар туралы әңгімелер көп кездеседі. 
Қазан төңкерісіне дейін негізінен мал өсіріп, егін еккен. Ұраны — Ақжол.Қазақ Энциклопедиясы, 9 том 18 бөлім

 Тұлғалар 
Аманжол, Шақшақ, Қарабас, Қошқар, Дүзей, Тұрлығұл, Жәнібек, Дәуітбай, Жауғашар, Мұса, Шеген, Қазыбек, Бірімжан, Дәуренбек, Қорғанбек, Оспан хан, Қасымхан Алтынсары, Ахмет Байтұрсынов, Ахмет Бірімжанов, Ғазымбек Бірімжанов, Әлмұхаммед Оспанұлы, Ілияс Бәйменов, Нұрхан Ахметбеков, Батырбек Бірімжанов, Қайнекей Жармағанбетов, Молдахмет Кенбаев, Әбдірашит Бектемісов, Сырбай Мәуленов, Сұлтан Баймағанбетов, ағайынды Мақсұт пен Махмут Омаровтар, Махмұт Спанұлы, Кенжеғали Сағадиев, Қойшан Сейітқасымов, Ансаған Қонқабаев, Асқар Байжұманов, Бекет Махмутов, Сабыржан Шүкіров, Ерболат Төлегенов, Ғалым Байназаров, Кеңшілік Мырзабеков, Серікбай Оспанов, Серік Тұрғынбеков
Сілтемелер
Алаша
Орта жүз
Найман
Дереккөздер

Санат:Шежіре
Санат:Қазақ рулары